**Turistička zajednica Šibensko – kninske županije objavljuje natječaj za primanje u radni odnos na radno mjesto**

**Stručni suradnik za promociju i studijska putovanja**

**(1 izvršitelj - m/ž)**

**Vrsta zaposlenja:** zasnivanje radnog odnosa na određeno vrijeme (3 mjeseca)

Stručni suradnik za promociju i za studijska putovanja organizira posjete turističkih novinara i agenata Šibensko – kninskoj županiji iz emitivnih zemalja putem HTZ-a, sudjeluje u izradi promotivno promidžbenog materijala i dogovara druge promidžbene aktivnosti na emitivnim tržištima. Obavlja i druge poslove i zadatke povjerene mu od strane direktora Ureda.

**Uvjeti za radno mjesto\*:**

1. da ima završenu srednju školu u najmanje četverogodišnjem trajanju;

2. da ima najmanje godinu dana radnog iskustva na odgovarajućim poslovima;

3. da poznaje jedan svjetski jezik;

4. da ima položen stručni ispit za rad u turističkom uredu, a ako nema treba u roku od jedne godine od dana stupanja na rad položiti stručni ispit;

5. da poznaje rad na osobnom računalu.

\*sukladno čl. 13. Pravilnika o posebnim uvjetima koje moraju ispunjavati zaposleni u turističkom uredu turističke zajednice općine, grada, županije i Glavnom uredu Hrvatske turističke zajednice (NN 42/14, 114/14)

**Napomena:** Moguće je zapošljavanje osoba koje nemaju položen stručni ispit, ali ispunjavaju sve ostale uvjete, uz uvjet da navedeni stručni ispit polože u roku od godine dana od dana stupanja na rad.

**Napomena:** Odabrani kandidat ne smije biti u sukobu interesa vezanom uz posao za koji se prijavljuje od dana sklapanja ugovora o radu.

**Potrebna dokumentacija uz prijavu:**

* životopis
* preslika osobne iskaznice ili putovnice
* dokaz o stručnoj spremi, traženom radnom iskustvu (HZMO - elektronički zapis o radno pravnom statusu), poznavanju stranih jezika i o ostalim poslovima navedenim pod traženim poželjnim kvalifikacijama i vještinama (preslike uvjerenja, svjedodžbi,  potvrda i slične dokumentacije)
* uvjerenje da se protiv kandidata ne vodi kazneni postupak

Urednom prijavom smatra se prijava koja sadrži sve podatke i priloge navedene u ovom natječaju.

Osoba koja ne podnese pravodobnu i urednu prijavu ili ne ispunjava formalne uvjete iz natječaja neće se smatrati kandidatom prijavljenim na javni natječaj, o čemu će joj biti dostavljena pisana obavijest.

Ovaj natječaj objaviti će se na web stranici Turističke zajednice Šibensko-kninske županije.

Prijave na natječaj i dokazi o ispunjavanju uvjeta dostavljaju se u roku od 8 dana od dana objave javnog natječaja na adresu:

**TURISTIČKA ZAJEDNICA ŠIBENSKO – KNINSKE ŽUPANIJE**

**Fra Nikole Ružića bb, 22 000 Šibenik**

**S naznakom“ Natječaj za prijam u radni odnos“ – NE OTVARATI**